Държавен вестник, бр. 6, 2015 г., стр. 17

БРОЙ  6	
Д Ъ Р Ж А В Е Н  В Е С Т Н И К 	
СТР.  17  
и сигурност в рамките на предвидените със 
Закона за държавния бюджет на Република 
България за 2015 г. средства.
Чл. 43. (1) Първостепенните разпоредители 
с бюджет предоставят на училищата, детските 
градини и обслужващите звена в системата на 
народната просвета средствата по стандарти, 
разпределени по формули, и целевите средства 
в срок до 7 работни дни от получаването им от 
централния бюджет. За училищата, включени 
в СЕБРА, предоставянето на средствата се 
извършва чрез залагането на месечни лимити 
за плащания. 
(2) Общините предоставят на съответни-
те структури за делегираните от държавата 
дейности по функциите отбрана и сигурност, 
здравеопазване, социално осигуряване, под-
помагане и грижи, почивно дело, култура и 
религиозни дейности, икономически дейности 
и услуги средствата по стандарти и целевите 
средства в срок до 7 работни дни от получа-
ването им от централния бюджет.
Чл. 44. (1) Министърът на образованието 
и науката до 15 април 2015 г. да предложи 
на Министерския съвет за одобряване наци-
оналните програми за развитие на средното 
образование.
(2) Средствата за изпълнение на дейностите 
по одобрените от Министерския съвет про-
грами по ал. 1 се предоставят по бюджетите 
на съответните първостепенни разпоредители 
с бюджет по предложение на министъра на 
образованието и науката.
Чл. 45. (1) Първостепенните разпоредите-
ли с бюджет, които утвърждават формули по 
реда на чл. 41а, ал. 3 от Закона за народна-
та просвета, не по-късно от 10 март 2015 г. 
публикуват на интернет страницата си, а при 
липса на такава – по друг подходящ начин, 
информация за разпределението на средствата 
по звена и по компоненти на формулата за 
всяка отделна дейност.
(2) Информацията по ал. 1 се предоставя 
на директорите на звената от съответната 
дейност заедно с утвърдения им бюджет.
(3) Първостепенните разпоредители с 
бюджет предоставят информацията по ал. 1 
на директорите на звената от съответната 
дейност и при извършването на промени в 
разпределението на средствата по формула.
Чл. 46. (1) Министърът на образованието и 
науката извършва промени на трансферите за 
държавните висши училища по и между еле-
ментите, определени в чл. 91, ал. 1 от Закона 
за висшето образование, по реда на чл. 112, 
ал. 3 от Закона за публичните финанси.
(2) Промените по ал. 1 на трансферите 
за издръжка на обучението се извършват 
при запазване на еднакъв базов норматив за 
всички държавни висши училища и за всички 
професионални направления.
(3) Допълнителните трансфери на държав-
ните висши училища, които се предоставят 
на основание и по ред, различни от чл. 91 от 
Закона за висшето образование, и не пред-
ставляват елемент на субсидията по чл. 91, 
ал. 1 от същия закон, се отразяват по отделен 
елемент – „Други трансфери“.
Чл. 47. Регионалните инспекторати по 
образованието, училищата, детските градини 
и обслужващите звена, създадени съгласно 
Закона за народната просвета и участващи в 
техническото и финансовото изпълнение по 
проектите, финансирани по Приоритетни оси 
3 и 4 на Оперативна програма „Развитие на 
човешките ресурси“ 2007 – 2013 г. чрез кон-
кретния бенефициент – Министерството на 
образованието и науката, отчитат разходите 
по тези проекти по реда, по който се отчитат 
разходите по дейностите, финансирани от 
държавния бюджет.
Чл. 48. При промени в броя на децата и 
учениците първостепенните разпоредители с 
бюджет, финансиращи училища и детски гра-
дини, които прилагат система на делегирани 
бюджети, могат да извършват промени в раз-
пределението на средствата по формула през 
бюджетната година само в следните случаи:
1. на преместване на дете или ученик 
между звена, финансирани от един и същ 
първостепенен разпоредител с бюджет;
2. когато в началото на учебната година е 
необходимо да бъде финансиран по-големият 
брой деца или ученици в някои звена при 
намаление на броя на децата и учениците в 
други звена, финансирани от същия първо­
степенен разпоредител с бюджет.
Чл. 49. (1) По решение на директора, при 
условие че са осигурени другите разходи, от 
делегирания бюджет на училището, детската 
градина или обслужващото звено могат да се 
извършват основни ремонти и да се придобиват 
дълготрайни активи за сметка на средства с 
източник:
1. остатъци от предходни години с изклю-
чение на целевите средства, преминали в 
преходен остатък;
2. собствени приходи;
3. субсидия – по формула.
(2) Средствата от добавката за подобряване 
на материално-техническата база на учили-
щата могат да се използват за капиталови 
разходи по решение на директора.
(3) В случаите по ал. 1, с изключение на 
средствата за сметка на собствени приходи, 
както и в случаите по ал. 2 не могат да се 
финансират разходи за автомобили за адми-
нистрацията на училището и за закупуване на 
мобилни телефони за училището, за детската 
градина или за обслужващото звено.
Чл. 50. Директорите на училища в сис-
темата на народната просвета могат да пла-
нират средства за поевтиняване на храната 
за учениците в рамките на средствата по 
делегираните бюджети.